text: جیسا کہ میں رخصت ہونے کے لئے تیار ہوں مجھے ایک بار پھر کہنے دیجئے جو میں نے 2012 میں یوم آزادی کے موقع پر قوم سے اپنے پہلے خطاب میں کہی تھی۔ ’’میں لفظوں سے عوام اور ان کے نمائندوں کا پوری طرح شکریہ ادا نہیں کرسکتا کہ انہوں نے مجھے یہ اعلیٰ عہدہ دے کر اعزاز بخشا۔ یہاں تک کہ مجھے اس امر کا گہرائی سے احساس ہے کہ ہماری جمہوریت میں بلند ترین اعزاز کسی عہدے میں نہیں ہے لیکن یہ بھارت کا ایک شہری ہونے میں ہے جو ہماری مادر وطن ہے۔ ہم اپنی ماں کے سامنے سبھی برابر کے بچے ہیں اور قوم کی تعمیر میں جو رول ہم ادا کررہے ہیں اس کے حوالے سے بھارت ہم میں سے ہر ایک سے تقاضہ کرتا ہے کہ ہم اپنے فرائض دیانتداری ، عہدبستگی اور غیرمتزلزل وفاشعاری کے ساتھ ادا کریں جو ہمارے آئین میں دی گئی اقدار میں پنہا ہیں۔